Ruggero Bovelli

Ruggero Bovelli (født 13. januar 1875 i Pantalla i Italia, død 9. juni 1954 i Ferrara) var en italiensk katolsk prelat og erkebiskop av Ferrara.

Liv og virke

Biskop av Modigliana ... og Faenza
I 1915 ble han utnevnt til biskop av Modigliana, og ble bispeviet 26. september 1915 av kardinal Basilio Pompilj og medkpnsekratorene erkebiskop Giuseppe Ridolfi av Otranto og biskop Luigi Zaffarami. apostolisk administrator av Todi.  

Fra 1924 hadde han også bispesetet i Faenza.

Erkebiskop av Ferrara
I 1929, året for Laterantraktatene mellom kirke og stat, ble han promovert til erkebiskop av Ferrara og ble innført i erkebispedømmet den 5. januar 1930. Han ble sittende i embetet til sin død.

Han ble kalt «hyrde og forsvarer» av byen Ferrara fordi han forsvarte forfulgte borgere, jødene i Ferrara, og politiske dissidenter som stod fascismen imot. Et brev fra ham datert 21. april 1945 til den allierte militærkommandoen hadde som følge at de allierte ikke brukte tunge våpen mot byen Ferrara mens den ble evakuert av tyske tropper i løpet av tre dager.

Byen oppkalte en gate etter ham. En bygning av erkebispedømmet, Casa Mons. Bovelli, som han kjøpte i 1950 som sete for Den katolske aksjon, huset etterhvert også bispedømmelige lekforeninger. 

I 1955 ble et begravelsesmonument i marmor dedikert til ham, formgitt av arkitekten Enrico Alessandri  og utført av Ulderico Fabbri, reist i katedralens høyre tverrarm, ved foten av «Korsfestelsen» av Niccolò Baroncelli og Domenico di Paris.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj  (1858-1931) *1913
 Erkebiskop Ruggero Bovelli (1875-1954) *1915

Referanser 

Italienske katolske biskoper
Linjen Rebiba
Personer fra provinsen Perugia